ร้าน Shared กาแฟ เพิ่งเปิดได้ประมาณ 1 อาทิตย์ค่ะ เพิ่งได้มาชิมก็วันนี้ ขอชมก่อนว่า ตกแต่งร้านได้น่ารักดี น่านั่ง และสะดุดตา

สำหรับคนที่เดินทางถ.หน้าเครือสหพัฒน์บ่อยๆ อาจไม่ค่อยได้เห็น เพราะมัวแต่ดูรถมากกว่า เพราะรถเยอะมาก และร้านก็ไม่ได้ติดถนนเลยซะทีเดียว ต้องขับขึ้นมาตรงทางเข้าร้านมะจังคลาสสิค และเลี้ยวขวาเข้ามา จะมีร้านสีเหลือง 1 คูหา ข้างร้านทุกอย่าง 20 บาทค่ะ หรือถ้าใครเอารถมาล้างร้านใกล้ๆ (น้ำบ่อเหลือง) ก็มานั่งรอที่ดีก็ได้ค่ะ (ร้านล้างรถข้างๆ ก็ล้างดีซะด้วยสิ แม้จะรอนานซะหน่อย แต่ก็คุ้ม อันนี้ขอโฆษณาให้หน่อย ว่าล้าง สะอาด ดีจริงๆ)

บรรยากาศห้องสีเหลืองที่ดูสะดุดตา ตกแต่งด้วยรูปภาพเก๋ๆ บังแดดด้วยต้นไม้ ทั้งสองข้างซ้ายขวา ทำให้เราต้องลองไปนั่งดู ที่สำคัญคือ ใกล้ที่พักและเปิดถึงเที่ยงคืน มันดีมาก สำหรับคนที่ต้องการคาเฟอีน ยามค่ำคืน ค่ะ (เป็นร้านพัดลมนะคะ)

ถ้าให้รีวิวถึงรสชาติกาแฟแล้วหละก็,,ให้ 3.5 เต็ม 5 ไปก่อนนะจ๊ะ เพราะถ้าเทียบกับกาแฟที่อร่อยๆในลำพูนแล้ว ร้านนี้คงต้องพัฒนาอีกนิดนึง (เรื่องแบบนี้ก็ขึ้นอยู่กับนักรีวิว แต่ละท่านด้วยนะคะ) 
สำหรับน้ำผลไม้ น้ำหวานอื่นๆก็เช่นกัน ไม่ได้ใช้ผลไม้สด เลยดรอปเล็กน้อย เพราะเอาจริงๆคงสู้ผลไม้สดไม่ได้ใช่ไหมคะ

เอาเป็นว่าโดยรวมก็โอเคนะคะ